Sonnet 146 d'Shakespeare
Channel: L'Office du Jèrriais
Date: 05/04/2016

Sonnet 146

Man pouôrre esprit pouôrri, si chutte péch'chie,
Tchi t'entouôrre dé membres èrbêles, t'a meublié,
Pouortchi gronner siez té et picangni?
Ta d'meuthe est ribannée d'mèrlifichets.
Pouortchi s'palmer? Tan bail est à tèrmage.
Chutte vielle maîson né vaut pus même un ch'lîn.
Mangi des vèrs, i' faut qu'tan corps s'en âge.
Né v'chîn tan testament; né v'là ta fîn.
Mais si, m'n esprit, tu'aim'thais mus t'enrichi
Ès dêpens dé tes pids et dés èrbêles,
Acate des beins, vend ta tèrre dêfrichie,
Dans tan châté, d'meuthe à l'abri d'la dgêle.
Ayant fauchi l'faucheux – i' pouôrritha -
La mort, morte, est l'avoût tchi t'nouôrritha.

 
William Shakespeare
Vèrsion Jèrriaise par Geraint Jennings